smcproject/ml-wiki-sentences huggingface dataset:
തിഹാർ ജയിലിന് ചുറ്റുമുള്ള പ്രദേശം ഹരി നഗർ എന്ന് അറിയപ്പെടുന്നു.
ഒരു തിരുത്തൽ സ്ഥാപനം എന്ന നിലയിലാണ് തിഹാർ ജയിൽ രൂപകല്പന ചെയ്യപ്പെട്ടിരിക്കുന്നത്.
ജയിൽ അന്തേവാസികളെ ഉപകാരപ്രദമായ നൈപുണിയും വിദ്യാഭ്യാസവും നിയമത്തോടുള്ള ആദരവും നൽകികൊണ്ട് സമൂഹത്തിലെ സാധാരണ പൗരന്മാരാക്കി മാറ്റിയെടുക്കുക എന്നതാണ് ജയിലിന്റെ പ്രധാന ലക്ഷ്യമായി കാണുന്നത്.
ജയിൽ വാസികളെ പരിഷ്കരിക്കുന്നതിനും സജീവരാക്കുന്നതിനും പുനരധിവസിപ്പിക്കുന്നതിനുമായി ഇവിടെ സംഗീത ചികിത്സ നടത്താറുണ്ട്.
ഇതിന്റെ ഭാഗമായി സംഗീത പരിശീലനവും കച്ചേരിയും ഇവിടെ സംഘടിപ്പിക്കുന്നു.
തിഹാർ ജയിലിൽ ഒരു വ്യവസായ യുണിറ്റും പ്രവർത്തിക്കുന്നുണ്ട്.
ടിജെസ് (TJ's)എന്ന പേരിലാണ് ഉല്പന്നങ്ങൾ നിർമ്മിക്കുന്നത്.
5200 പേരെ ഉൾകൊള്ളാൻ മാത്രം ശേഷിയുള്ള തിഹാർ ജയിലിൽ ഇപ്പോൾ 12000 അന്തേവാസികളുണ്ട്.
പഞ്ചാബ് സംസ്ഥാനത്തിനു കീഴിൽ പ്രവർത്തിച്ചിരുന്ന തിഹാർ ജയിൽ 1966 ലാണ് ഡൽഹിയുടെ നിയന്ത്രണത്തിലേക്ക് പ്രവത്തനം മാറ്റിയത്.
കിരൺബേദി തിഹാർ ജയിലിന്റെ ഇൻസ്പെക്ടർ ജനറൽ ഓഫ് പ്രിസൺസ് ആയിരിക്കുമ്പോൾ ഏതാനും ചില പരിഷ്കാരങ്ങൾ നടപ്പിലാക്കുകയുണ്ടായി.
സിവിൽ സർവീസ് പരീക്ഷയിലെ ഐ.എ.എസിൽ ഇവിടുത്തെ ഒരു അന്തേവാസി വിജയിയായിട്ടുണ്ട്.
പ്രമുഖരായ തിഹാർ വാസികൾ 2013 ൽ ഐ.പി.എൽ സ്പോട്ട് ഫിക്സിംഗിൽ അറസ്റ്റു ചെയ്യപ്പെട്ട എസ്. ശ്രീശാന്ത് സത്വന്ത് സിംഗും കെഹാർ സിംഗും (ഇന്ദിരാഗാന്ദി വധക്കേസിൽ തൂക്കിലേറ്റപ്പെട്ടവർ) ചാർസ് ശോഭരാജ് -അന്തർദേശീയ കൊലയാളി--1986 ജയിൽ ചാടിയെങ്കിലും പിടിക്കപ്പെടുകയും മറ്റൊരു പത്തുവർഷം കൂടി ജയിൽ ശിക്ഷ നൽകി  1997 ഫെബ്രുവരിയിൽ ശിക്ഷാകാലാവധി തീർന്നതിനാൽ വിട്ടയച്ചു.
എ. രാജ (ടു ജി അഴിമതിയിൽ പിടിക്കപ്പെട്ട മുൻ കേന്ദ്രമന്ത്രി) അവലംബം
തൃക്കളയൂർ മഹാദേവ ക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കോഴിക്കോട് - മലപ്പുറം ജില്ലകളുടെ അതിർത്തിയിൽ കോഴിക്കോട് ജില്ലയിലെ കൊടിയത്തൂർ പഞ്ചായത്തിലും മലപ്പുറം ജില്ലയിലെ കീഴുപറമ്പ് പഞ്ചായത്തിലുമായി തൃക്കളയൂരിൽ സ്ഥിതി ചെയ്യുന്ന ഒരു ക്ഷേത്രമാണ് തൃക്കളയൂർ ശ്രീ മഹാദേവക്ഷേത്രം.
ബ്രിട്ടീഷ് ഭരണകാലത്തെ മലബാർ ജില്ലാകലക്ടറായ വില്ല്യംലോഗൻറെ മലബാർ മാന്വൽ എന്ന ഗ്രന്ഥത്തിൽ ഈ ക്ഷേത്രത്തെ പരാമർശിക്കുന്നു.
ഏറനാട് താലൂക്കിലെ മുഴുവൻ ഭൂമിയുടെയും ഉടമസ്ഥത ഈ ക്ഷേത്രത്തിനായിരുന്നു.
1840ൽ ഇംഗ്ലീഷ് ഈസ്റ്റിന്ത്യാ കമ്പനിയുമായുള്ള കരാർപ്രകാരം 10000 ഏക്കർ സ്ഥലം മരം നടുന്നതിനു നൽകി.
ഇന്നത്തെ കനോലി പ്ലോട്ട് ഈ കരാറിലെ സ്ഥലത്താണ്.
ബ്രിട്ടീഷ്ഭരണ കാലത്ത് ക്ഷേത്രഗോപുരത്തിൽ തമ്പടിച്ച കലാപകാരികളെ തുരത്താൻ ഡൈനാമിറ്റ് ബേംബിട്ടു ഗോപുരം തകർത്തു ഇന്ത്യയിൽ ആദ്യമായി ഡയനാമിട്ടത് ഇവിടെയാണ്.
പ്രസിദ്ധ ചരിത്രകാരൻ ശ്രീ വി കെ ശ്രീധരമേനോന്റെ കേരള ചരിത്രത്തിൽ തൃക്കളയൂർ ക്ഷേത്രമതിലിനെ ആനവയർ മതിൽ എന്നു പരാമർശിക്കുന്നു,
തൃക്കണ്ണാട് ത്രയംബകേശ്വരക്ഷേത്രം ഇംഗ്ലീഷ് വിലാസം https://ml.wikipedia.org/wiki/Trikkannad_Tryambakeshwara_Temple തൃക്കണ്ണാട് ത്രയംബകേശ്വരക്ഷേത്രം
ദക്ഷിണ കാശി എന്നറിയപ്പെടുന്ന  ശിവക്ഷേത്രമാണ് തൃക്കണ്ണാട് ത്രയംബകേശ്വര ക്ഷേത്രം .
കേരളത്തിൽ കാസർകോഡ് ജില്ലയിലെ ബേക്കലിനടുത്ത് കാസർകോഡ്-കാഞ്ഞങ്ങാട് തീരദേശഹൈവേയിൽ അറബിക്കടലിന്റെ തീരത്താണ് ഇത് സ്ഥിതി ചെയ്യുന്നത്.
പരേതാത്മാക്കളുടെ മോക്ഷപ്രാപ്തിക്കായി നടത്തുന്ന വിവിധ ആചാരങ്ങൾക്കും അനുഷ്ഠാനങ്ങൾക്കും പ്രശസ്തമാണ് ഈ ക്ഷേത്രം.
അമാവാസി ദിവസങ്ങളിൽ പിതൃതർപ്പണത്തിനായി ആളുകൾ ഇവിടയെത്തുന്നു.
കണ്വമഹർഷിയാണ് ഈ ക്ഷേത്രത്തിലെ വിഗ്രഹം പ്രതിഷ്ഠിച്ചതെന്ന് വിശ്വസിക്കുന്നു.
ക്ഷേത്രസ്ഥാപനകാലഘട്ടം  കൃത്യമായി  അറിയില്ലെങ്കിലും പതിനൊന്നാം നൂറ്റാണ്ടിൽ ക്ഷേത്രം നിലനിന്നിരുന്നു എന്നാണ്  അനുമാനം.
പടിഞ്ഞാറോട്ട് ദർശനമുള്ള അപൂർവ ക്ഷേത്രങ്ങളിൽ ഒന്നാണ് ഇത് എന്നതും പ്രത്യേകതയാണ്.
ക്ഷേത്രശ്രീകോവിലിൽ നിന്നും നേരെ പടിഞ്ഞാ‍റു ദിശയിൽ കരയിൽ നിന്നും രണ്ട് കിലോമീറ്ററോളം അകലെ കടലിൽ ഉയർന്നു നിൽക്കുന്ന വലിയൊരു പാറ കാണാം.
ഇത് പാണ്ഡ്യൻ കല്ല് എന്നറിയപ്പെടുന്നു.
തൃക്കണ്ണാട് ക്ഷേത്രം ആക്രമിച്ച ഒരു പാണ്ഡ്യ രാജാവിനെ ശിവൻ കപ്പലടക്കം ഒരു പാറയാക്കി മാറ്റിയതാണ് പാണ്ഡ്യൻ കല്ല് എന്നാണ് വിശ്വാസം.
ചിത്രശാല ക്ഷേത്രകടൽത്തീരത്ത് ബലിതർപ്പണം നടത്തുന്നവർ ക്ഷേത്രമുറ്റം അവലംബം
തൃക്കരിപ്പൂർ ഇംഗ്ലീഷ് വിലാസം https://ml.wikipedia.org/wiki/Trikaripur കാലിക്കടവ് ജങ്ഷൻ, തൃക്കരിപ്പൂർ
കേരളത്തിലെ കാസർഗോഡ് ജില്ലയിലെ ഒരു പട്ടണമാണ് തൃക്കരിപ്പൂർ .
തൃക്കരിപ്പൂർ പഞ്ചായത്ത് വടക്കൻ തൃക്കരിപ്പൂർ, തെക്കൻ തൃക്കരിപ്പൂർ ഗ്രാമങ്ങൾ ചേർന്നതാണ്.
23.31 ചതുരശ്ര കിലോമീറ്റർ വിസ്തീർണ്ണമുള്ള പഞ്ചായത്തിന്റെ അതിരുകൾ വടക്ക്: പിലിക്കോട് , പടന്ന പഞ്ചായത്തുകളും, കണ്ണൂർ ജില്ലയിലെ കരിവെള്ളൂർ പെരളം പഞ്ചായത്തും, തെക്ക്: കണ്ണൂർ ജില്ലയിലെ പയ്യന്നൂർ മുനിസിപ്പാലിറ്റിയും, കിഴക്ക്: കണ്ണൂർ ജില്ലയിലെ പയ്യന്നൂർ മുനിസിപ്പാലിറ്റിയും കരിവെള്ളൂർ പെരളം പഞ്ചായത്തും, പടിഞ്ഞാറ്: വലിയപറമ്പ , പടന്ന പഞ്ചായത്തുകളുമാണ്.
കാസർഗോഡ് ജില്ലയുടെ തെക്കെ അതിർത്തിയിൽ സ്ഥിതി ചെയ്യുന്ന തൃക്കരിപ്പൂർ പഞ്ചായത്ത്, കാർഷിക മേഖലയിൽ നോർതേൺ-മിഡ്ലാന്റ് സോണിൽപ്പെടുന്നു.
ഭൂമിശാസ്ത്രപരമായി പൂർണ്ണമായും തീരപ്രദേശത്തിലുൾപ്പെടുന്ന പ്രദേശമാണ് തൃക്കരിപ്പൂർ.
കോലത്തുനാട്ടിലെ സ്വരൂപങ്ങളിൽ പ്രധാനമായ അള്ളടസ്വരൂപം ആരംഭിക്കുന്നതുതന്നെ ഒളവക്കടവു തൊട്ടാണ്.
പൂർണ്ണമായും ജാതിമതാചാരങ്ങൾ പാലിച്ചുകൊണ്ട് നിലനിന്നിരുന്ന ഒരു വ്യവസ്ഥിതി തന്നെയാണ് ഇവിടെയുണ്ടായിരുന്നത്.
കാർഷിക വൃത്തിയും അതോടൊപ്പം ജാതിക്കനുസരിച്ച കുലത്തൊഴിലുകളും ചെയ്താണ് ജനങ്ങൾ ഉപജീവനം കഴിച്ചിരുന്നത്.
ഭൂമി പ്രധാനമായും ഏതാനും ജന്മിമാരുടെ കീഴിലായിരുന്നു.
ഈ പ്രദേശത്തെ പ്രധാന ഭൂവുടമ, തെക്കെ തൃക്കരിപ്പൂരിലെ താഴെക്കാട്ടു മനക്കാർ ആയിരുന്നു.
ആനകളും ആനച്ചങ്ങലയുമുള്ള അവർ എല്ലാ അധികാരങ്ങളും കൈപ്പിടിയിലൊതുക്കിക്കൊണ്ട് നീണ്ടകാലം ജനങ്ങളെ അടക്കി ഭരിച്ചവരായിരുന്നു.
താഴെക്കാട്ട് മനയുടെ പ്രതാപകാലത്തും, അതിനുശേഷവും ഉദിനൂർ ദേവസ്വത്തിന്റെയും അതുപോലെ ഉടുമ്പുന്തല, കൈക്കോട്ടു കടവ് എന്നിവിടങ്ങളിലെ മുസ്ളീം പ്രഭുക്കന്മാരുടെ കീഴിലും  ധാരാളം കുടിയാന്മാർ കർഷകരായിട്ടുണ്ടായിരുന്നു.
ബ്രിട്ടീഷ് ഭരണത്തിനെതിരായ സമരാഹ്വാന രംഗങ്ങളിൽ ഏർപ്പെട്ട  പ്രമുഖർ നാണാട്ട് കണ്ണൻനായർ, കെ.സി.കോരൻ എന്നിവരായിരുന്നു.
കണ്ണൻനായർ ഖാദി പ്രവർത്തനത്തിലും മദ്യവർജ്ജന പരിപാടികളിലും ശ്രദ്ധയൂന്നിയപ്പോൾ കെ.സി.കോരൻ ഹരിജനോദ്ധാരണ പ്രവർത്തനങ്ങളുമായാണ് ബന്ധപ്പെട്ടത്.
അവരെ സ്വാമിആനന്ദതീർത്ഥനൊന്നിച്ച്  വിദ്യാലയങ്ങളിൽ പ്രവേശിപ്പിക്കുന്നതിന് പരിശ്രമിച്ചു.
തുളുവൻ കണ്ണൻ, കലശക്കാരൻ കുഞ്ഞിരാമൻ, മാമുനികോരൻ, ചന്തൻ, കപ്പണക്കാരൻ കുഞ്ഞമ്പു എന്നിങ്ങനെ നിരവധി പേർ സ്വാതന്ത്ര്യസമരവുമായി ബന്ധപ്പെട്ട് പ്രവർത്തിച്ചിട്ടുണ്ട്.
സമരസേനാനി   ടി.കെ.കൃഷണൻമാസ്റ്റർ ഖാദി പ്രവർത്തനത്തിലും രാഷ്ട്രഭാഷാ പ്രചരണത്തിലും സജീവമായി രംഗത്തിറങ്ങിയ വ്യക്തിയായിരുന്നു.
1930-ൽ കെ.കേളപ്പന്റെ നേതൃത്വത്തിൽ നടന്ന ചരിത്രപ്രസിദ്ധമായ പയ്യന്നൂർ ഉപ്പ് സത്യാഗ്രഹം തൃക്കരിപ്പൂരിലെ ഒളവറയ്ക്ക് സമീപമുള്ള ഉളിയെ കടവിൽവെച്ചാണ് നടന്നത്.
1939-ൽ അഖിലേന്ത്യാ കോൺഗ്രസ്സ് നേതാവ് എൻ.ഡി.രങ്കയെ പങ്കെടുപ്പിച്ചുകൊണ്ട് കൊടക്കാട്ട് വെച്ച് നടന്ന കർഷകസംഘം സമ്മേളനത്തിൽ തൃക്കരിപ്പൂർ നിന്നും പ്രതിനിധികൾ പങ്കെടുത്തിരുന്നു.
ഭൂപ്രഭുക്കന്മാരായിരുന്ന താഴെക്കാട്ട് മനയുടെ കുടുംബത്തിൽ നിന്നാണ് മലബാർ കർഷക വിമോചന പ്രസ്ഥാനത്തിന്റെ പാടുന്ന പടവാളെന്ന് പ്രസിദ്ധനായ ടി.സുബ്രഹ്മണ്യൻ തിരുമുമ്പ് രംഗത്ത് വന്നത്.
മനയിലെ തന്നെ ഉണ്ണികൃഷ്ണൻ തിരുമുമ്പ്, ഹരീശ്വരൻ തിരുമുമ്പ് എന്നിവരും കർഷക പ്രസ്ഥാനത്തിൽ വളരെ സജീവമായി പ്രവർത്തിച്ചിരുന്നു.
മൊട്ടുക്കന്റെ കണ്ണൻ, കെ.വി.കുഞ്ഞിരാമൻ, കെ.വി.കോരൻ എന്നിവരുടെ സാമൂഹിക പ്രവർത്തനത്തിന്റെ ഗുണഫലമാണ് ഒളവറ ഗ്രന്ഥാലയം.
ഇരുപതാം നൂറ്റാണ്ടിന്റെ ആരംഭം മുതൽ തന്നെ ഔപചാരിക വിദ്യാഭ്യാസം തുടങ്ങിയ പ്രദേശമാണ് തൃക്കരിപ്പൂർ.
1917-ൽ താഴെക്കാട്ട് മന വക ഊട്ടു മഠത്തിൽ ആരംഭിച്ച കുടിപ്പള്ളിക്കൂടം പിന്നീട് സൌത്ത് തൃക്കരിപ്പൂർ ഗവ: ഹൈസ്കൂളായതു മുതൽ തന്നെ പ്രദേശത്തിന്റെ ഈ രംഗത്തെ ചരിത്രം ആരംഭിക്കുന്നു.
കലാകായിക രംഗത്ത് വ്യക്തിമുദ്ര പതിപ്പിച്ച നിരവധി പേർ തൃക്കരിപ്പൂരുണ്ട്.
അവരിലാദ്യം ഓർക്കേണ്ട വ്യക്തി ഗുരു ചന്തുപ്പണിക്കരാണ്.
കഥകളി രംഗത്ത് പ്രസിദ്ധനായ കലാമണ്ഡലം കൃഷ്ണൻനായരടക്കമുള്ള പ്രഗല്ഭമതികളുടെ ഗുരുസ്ഥാനം അലങ്കരിച്ച ഈ പ്രതിഭാധനൻ താഴെക്കാട്ട് മനയുടെ കളിയോഗത്തിലൂടെയാണ് അരങ്ങേറുന്നത്.
തെയ്യം കലാകാരന്മാരായ ചന്തുപ്പെരുമലയൻ, കൃഷ്ണൻ പെരുമലയൻ, രാമൻ പണിക്കർ എന്നിവരും കോൽക്കളിയിലും കളരിപ്പയറ്റിലും ലക്ഷ്മണൻ ഗുരുക്കളും അറിയപ്പെടുന്ന വ്യക്തിത്വങ്ങളാണ്.
തൃക്കരിപ്പൂരിലെ ഗ്രന്ഥാലയങ്ങളുടെയും വായനശാലകളുടെയും ചരിത്രം പ്രദേശത്തിന്റെ സാംസ്കാരിക ചരിത്രം കൂടിയാണ്.
1940-ന് ശേഷം രൂപികരിച്ച കൊയൊങ്കര ആചാര്യ നരേന്ദ്രദേവ് ഗ്രന്ഥാലയം, സുവർണ്ണ ജൂബിലിയാഘോഷിക്കുന്ന ഒളവറ ഗ്രന്ഥാലയം, മുഹമ്മദ് അബ്ദുറഹിമാൻ ഗ്രന്ഥാലയം തുടങ്ങിയ നിരവധി ഗ്രന്ഥാലയങ്ങളും വായനശാലകളും അവയുടെ സജീവമായ പ്രവർത്തനം തുടർന്നു കൊണ്ടേയിരിക്കുന്നു.
ക്രിസ്തുമതാനുയായികളുടെ ഒരു ആരാധനാ കേന്ദ്രമാണ് തൃക്കരിപ്പൂർ സെന്റ് പോൾസ് ചർച്ച്.
കഥകളി രംഗത്തെന്നപോലെ തുള്ളൽ പ്രസ്ഥാനത്തിലും പ്രഗല്ഭരായ ആശാന്മാർ ഇവിടെയുണ്ടായിരുന്നു.
തുള്ളലിലെ പറയൻതുള്ളലിൽ പ്രാവീണ്യം നേടിയ കലാചാര്യനായിരുന്നു തങ്കയത്തിലെ അപ്പാട്ട് കുഞ്ഞിരാമപൊതുവാൾ ആശാൻ.
കോൽക്കളിയുടെ ആചാര്യനായിരുന്ന ലക്ഷ്മണൻ ഗുരുക്കൾ, തെയ്യം കലാകാരന്മാരായിരുന്ന ചന്തുപ്പെരുമലയൻ, കൃഷ്ണൻ പെരുമലയൻ, രാമൻപണിക്കർ, അമ്പുപ്പണിക്കർ എന്നിവരുടെ സാന്നിദ്ധ്യവും പ്രാതിനിധ്യവും പഞ്ചായത്തിനെ ധന്യമാക്കിയിരിക്കുന്നു.
സുവർണ്ണ ജൂബിലി ആഘോഷിക്കുന്ന ഒളവറ വായനശാല ആന്റ് ഗ്ര
ാന്ഥാലയവും, തങ്കയം മുഹമ്മദ് അബ്ദുറഹിമാൻ സ്മാരക വായനശാല ആന്റ് ഗ്രാന്ഥാലയവുമടക്കം നല്ല നിലയിൽ പ്രവർത്തിക്കുന്ന  ഗ്രന്ഥാലയങ്ങൾ ഇവിടെയുണ്ട്.
കലാ സാംസ്കാരിക പ്രവർത്തനങ്ങൾക്ക് നേതൃത്വം നൽകുന്ന ഒട്ടേറെ അമെച്വർ കലാസമിതികൾ ഇവിടെ പ്രവർത്തിച്ച് വരുന്നു.
സ്വാതന്ത്ര്യസമര സേനാനിയും നാടകകൃത്തും, നടനും ഗായകനുമായ കെ.എം.കുഞ്ഞമ്പുവിന്റെ സ്മരണയെ നിലനിർത്തുന്ന തൃക്കരിപ്പൂർ കെ.എം.കെ സ്മാരക കലാസമിതിയടക്കം പല കലാസമിതികളും ഇവിടെ വളരെ നന്നായി പ്രവർത്തിച്ച് വരുന്നു.
കേരളപ്പിറവിക്കുമുമ്പെ പഴയ മദിരാശി സംസ്ഥാനത്തിന്റെ ഭാഗമായിരുന്ന തെക്കൻ കർണ്ണാടക ജില്ലയുടെ തെക്കെ അതിർത്തി ഗ്രാമങ്ങളായിരുന്ന വടക്കെ തൃക്കരിപ്പൂരും, തെക്കെ തൃക്കരിപ്പൂരിന്റെ ഭൂരിഭാഗങ്ങളും ചേർന്നാണ് ഇന്നത്തെ തൃക്കരിപ്പൂർ ഗ്രാമപഞ്ചായത്ത് രൂപം കൊണ്ടത്.
ഇനിയും ചരിത്രത്തിൽ പുറകോട്ട് പോയാൽ, പഴയ നിലേശ്വരം രാജവംശത്തിന്റെ തെക്കേയറ്റത്തെ ഗ്രാമങ്ങളായിരുന്നു ഇവയെന്ന് കാണാം.
പടിഞ്ഞാറ് ആയിറ്റിപ്പുഴ, കിഴക്ക് പാടിയിൽ പുഴ, കുണിയൻതോട്, തെക്ക് കവ്വായിപ്പുഴ വടക്ക് പിലിക്കോട്, പടന്ന പഞ്ചായത്തുകൾ എന്നിവ അതിർത്തിയായുളള വടക്കെ തൃക്കരിപ്പൂർ ഗ്രാമവും  തെക്കെ തൃക്കരിപ്പൂർ ഗ്രാമത്തിന്റെ ഭൂരിഭാഗവും ഉൾക്കൊളളുന്ന തൃക്കരിപ്പൂർ പഞ്ചായത്തിന് ചിര പുരാതനമായ സാംസ്കാരിക പൈതൃകമുണ്ട്.
ഒരു കാലത്ത് എന്തിനും തന്നെ പരമാധികാരമുള്ള താഴക്കാട്ട് മനക്കാരുടെയും ഉടുമ്പുന്തല നാലുപുരപ്പാട്ടിൽ തറവാട്ടുകാരുടെയും കൈവശമായിരുന്നു ഇവിടുത്തെ ഭൂരിഭാഗവും ഭൂമിയും.
താഴക്കാട്ട് മനയിലെ വലിയ കാരണവരായ വാസുദേവൻ വലിയ തിരുമുൽപ്പാടിന്റെ ഭരണകാലം ശ്രദ്ധേയമായിരുന്നു.
ഈ കാലത്തുതന്നെയാണ് താഴക്കാട്ടു മനയുടെ നേതൃത്വത്തിൽ കഥകളിയോഗത്തിന്റെ പ്രവർത്തനം തുടങ്ങിയത്.
തൃക്കരിപ്പൂർ പഞ്ചായത്തിന്റെ വികസന ചരിത്രത്തിൽ മുൻ പഞ്ചായത്ത് പ്രസിഡന്റ് വി.പി.പി.മുഹമ്മദ്കുഞ്ഞി പട്ടേലരുടെ സ്ഥാനം പ്രശംസനീയമാണ്.
ഏകദേശം രണ്ടു ദശാബ്ദക്കാലം പ്രസിഡന്റായി അദ്ദേഹം സേവനമനുഷ്ഠിച്ചു.
കഥകളിയാശാൻ ഗുരുചന്തുപ്പണിക്കരുടെ ജന്മനാടാണ് തൃക്കരിപ്പൂർ.
തെക്കെ തൃക്കരിപ്പൂരിലെ തെക്കേ കാരക്കാടൻ ചന്തു ഗുരു ചന്തുപ്പണിക്കരാകുന്നത് നീണ്ടകാലത്തെ തപസ്യയിലൂടെയായിരുന്നു.
ഏതു കഥകളി വേഷവും അനായാസമായി ആടാനുള്ള അദ്ദേഹത്തിന്റെ കഴിവ് സഹൃദയ ലോകത്തിന്റെ അഭിനന്ദനം പിടിച്ചുപറ്റിയതാണ്.
കലാമണ്ഡലം കൃഷ്ണൻനായരടക്കം ഒട്ടേറെ ശിഷ്യന്മാർ അദ്ദേഹത്തിനുണ്ട്.
1958-ൽ അദ്ദേഹത്തിന് ലഭിച്ച കേന്ദ്രസംഗീതനാടക അക്കാദമി അവാർഡടക്കം ധാരാളം ബഹുമതികൾ അദ്ദേഹത്തിന് ലഭിച്ചിട്ടുണ്ട്.
പുരാതന പ്രസിദ്ധമായ ശ്രീചക്രപാണി ക്ഷേത്രം, എളമ്പച്ചി തിരുവമ്പാടിക്ഷേത്രം, ഉത്തമന്തിൽ ക്ഷേത്രപാലക ക്ഷേത്രം, കാളീശ്വര ക്ഷേത്രം, ശ്രീരാമവില്യം കഴകം, കണ്ണമംഗലം കഴകം, തൃക്കരിപ്പൂർ മുച്ചിലോട്ട് കാവ് തുടങ്ങി ഒട്ടേറെ ആരാധനാലയങ്ങൾ ഇവിടെയുണ്ട്.
മുസ്ളീം ആരാധനാ കേന്ദ്രങ്ങളിൽ ബീരിച്ചേരി ജുമാമസ്ജിദ്, വൾവക്കാട് ജുമാമസ്ജിദ്, ആയിറ്റി ജുമാമസ്ജിദ്, ടൌൺ ജുമാമസ്ജിദ്, ഉടുമ്പുന്തല ജുമാമസ്ജിദ് തുടങ്ങിയവയാണ് പ്രധാനപ്പെട്ടവ.
ക്രൈസ്തവ ആരാധാനാലയം സെന്റ് പോൾസ് ചർച് അര നൂറ്റാണ്ടു മുന്നേ തൃക്കരിപ്പൂരിൽ സാമൂഹ്യ വിദ്യാഭ്യാസ മേഖലകളിൽ ശ്രദ്ധ പിടിച്ചു പറ്റിയിട്ടുണ്ട്.
അമ്പലങ്ങളും പള്ളികളും ചർച്ചുകളും  മതസൌഹാർദ്ദത്തിന്റെ ഉത്തമ മാതൃകകളായി ഇവിടെ നിലകൊള്ളുന്നു.
കണ്ണമംഗലം കഴകത്തിന്റെ ഉത്സവാഘോഷങ്ങളിൽ വൾവക്കാട് ജുമാമസ്ജിദിന് പ്രമുഖ സ്ഥാനമുണ്ട്.
ഇതേ പോലെതന്നെ ബീരിച്ചേരി മനയും ബീരിച്ചേരി ജുമാമസ്ജിദും തമ്മിൽ കൊടുക്കൽ വാങ്ങൽ ബന്ധമുണ്ട്.
കഴകങ്ങളിലും ചില മുണ്ഡ്യകളിലും പുരക്കളിയും മറത്തുകളിയും നടത്താറുണ്ട്.
കുന്നച്ചേരിയിലെ കൊട്ടൻപണിക്കർ, പേക്കടത്തെ കണ്ണൻ പണിക്കർ, വൈക്കത്തെ കുഞ്ഞിത്തീയൻ പണിക്കർ, എളമ്പച്ചിയിലെ കാനക്കീൽ കരുണാകരൻ പണിക്കർ എന്നിവർ പഞ്ചായത്തിലെ പൂരക്കളി ആചാര്യന്മാരിൽ പ്രമുഖരായിരുന്നു.
ഫുട്ബോളിന്റെ ഈറ്റില്ലം എന്ന ഖ്യാതി കൂടി തൃക്കരിപ്പൂരിനുണ്ട്.
ചക്രപാണി ക്ഷേത്രത്തിന്റെ ഉത്ഭവവും, പൌരാണികതയും സംബന്ധിച്ച കാര്യങ്ങൾ ബ്രഹ്മാണ്ഡ പുരാണത്തിൽ കേരളമഹാത്മ്യം എന്ന അധ്യായത്തിൽ സവിസ്തരം പ്രതിപാദിക്കുന്നുണ്ട്.
ബ്രാഹ്മണരെ കൊണ്ടുവന്നു പ്രതിഷ്ഠിക്കാൻ പരശുരാമൻ മലനാട്ടിൽ സ്ഥാപിച്ച മുപ്പത്തിരണ്ട് ഗ്രാമങ്ങളിൽ വടക്കേയറ്റത്തു കിടക്കുന്ന പയ്യന്നൂർ ഗ്രാമത്തിന്റെ സമീപസ്ഥലം കൂടിയാണ് തൃക്കരിപ്പൂർ.
പയ്യന്നൂർ കേന്ദ്രീകരിച്ച് ബ്രാഹ്മണാധിപത്യം വിപുലപ്പെടുത്താൻ തുനിഞ്ഞ പരശുരാമൻ, സൈന്യശേഖരണം നടത്തിയ സ്ഥലമാണ് ഇത്.
സൈനികാവശ്യത്തിന് രാമൻ ഇവിടെയൊരു ഗജശാല സ്ഥാപിക്കുകയും നൂറുകണക്കിന് ആനകളെ കുടിയിരുത്തുകയും ചെയ്തു.
കരികളാൽ നിബിഡമായ പുരമായിരിക്കണം കരിപുരമായതെന്ന ചിന്തയും പ്രസിദ്ധമാണ്.
ഉത്തര കേരളത്തിലെ അനുഷ്ഠാന കലയായ തെയ്യത്തിന്റെ തോറ്റം പാട്ടിലും പൂരക്കളിപ്പാട്ടിലും തൃക്കരിപ്പൂർ പരാമർശിക്കപ്പെടുന്നുണ്ട്.
തൃക്കരിപ്പൂർ എന്ന സ്ഥലനാമം ഇവിടുത്തെ പുരാണ പ്രസിദ്ധമായ ചക്രപാണി ക്ഷേത്രവും തൊട്ടടുത്ത താമരക്കുളവുമായി ബന്ധപ്പെട്ട് കിടക്കുന്നു.
കുളത്തിൽ നിന്നും താമരപ്പൂക്കൾ പറിച്ച് ചക്രപാണിയെ അർപ്പിച്ച് മോക്ഷം നേടിയ കരീന്ദ്രന്റെ നാട് കരിപുരവും ശ്രീകരിപുരവുമായി പിന്നീട് തൃക്കരിപ്പൂരായതെന്നാണ് കരുതുന്നത്.
ആനകളുമായി ചരിത്രമുള്ളതിനാൽ മൂന്ന്  ആനകളുടെ നാട് (തൃ+ കരി + ഊര് ) എന്നത് പിന്നീട് തൃക്കരിപ്പൂരായി മാറി എന്നും ഔദ്യോഗികമായി സ്ഥിരീകരിക്കാത്ത റിപ്പോർട്ടുകളുണ്ട്  .
ശ്രീ രാമവില്യം കഴകം
ഉത്തര കേരളത്തിലെ തീയ്യ സമുദായക്കാരുടെ പ്രധാന ആരാധന കേന്ദ്രങ്ങളിൽ ഒന്നാണ്.
ഒളവറ മുണ്ട്യ,കൂലേരി മുണ്ട്യ,തടിയൻ കൊവ്വൽ മുണ്ട്യ, പടന്ന മുണ്ട്യ, പേക്കടം കുറുവാപ്പള്ളി അറ എന്നിവ അടങ്ങുന്ന കഴകമാണിത്.
ചിര പുരാതനമായ കഴകങ്ങളിൽ ഒന്നായ ശ്രീ രാമവില്യം കഴകത്തിൽ 25 സംവത്സരങ്ങൾക്ക് ശേഷം, 2025 മാർച്ച് 5 മുതൽ 12 വരെ പെരുങ്കളിയാട്ടം നടക്കും.
ബീരിച്ചേരി ജുമാ മസ്ജിദ്
നൂറ്റാണ്ട് പഴക്കമുള്ള ബീരിച്ചേരി ജുമാ മസ്ജിദ് ചരിത്ര പ്രസിദ്ധമാണ്.
മതസൗഹാർദ്ദത്തിന് പേരുകേട്ട ജുമാമസ്ജിദിലെ നാലു ശുഹദാ മഖാമിൽ നാനാജാതി മതസ്ഥർ സന്ദർശനത്തിനായി എത്താറുണ്ട് എന്നത് ഏറെ സവിശേഷതയുള്ളതാണ്.
നടക്കാവ് കൊവ്വൽ മുണ്ട്യ
തൃക്കരിപ്പൂർ: നടക്കാവ് കൊവ്വൽ മുണ്ട്യ കളിയാട്ടം  2017 Feb 18, 19 തീയതികളിൽ നടക്കും.
18-ന് രാത്രി ഏഴുമണിക്ക് എണ്ണകൂട്ടൽ ചടങ്ങ്.
തുടർന്ന് പരദേവത മൂവരുടെയും തോറ്റം.
9.30ന് തിരുമുൽക്കാഴ്ച നടക്കാവ് ക്ഷേത്രപാലകന്റെ തിരുനടയിൽനിന്നാരംഭിക്കും.19-ന് രാവിലെ 10 മണിമുതൽ വിഷ്ണുമൂർത്തി, അങ്കക്കുളങ്ങര ഭഗവതി, രക്തചാമുണ്ഡി, ഗുളികൻ എന്നീ തെയ്യങ്ങൾ.
ഉച്ചയ്ക്ക് ഒരുമണിമുതൽ അന്നദാനം.
താഴേക്കാട്ടു മനയുടെ പഴയ ആസ്ഥാനം തൃക്കരിപ്പൂർ ആയിരുന്നു.
ടി.എസ്. തിരുമുമ്പ് എന്ന പ്രശസ്ത കവിയും സ്വാതന്ത്ര്യ സമരസേനാനിയും താഴേക്കാട്ടു മനയിൽ നിന്നാണ്.
പ്രശസ്ത കഥകളി കലാകാരനായ ഗുരു ചന്തുപ്പണിക്കർ ജനിച്ചത് തൃക്കരിപ്പൂർ ആണ്.
തമിഴ്‌ലെ യുവതാരം ആര്യ (നടൻ) തൃക്കരിപ്പൂർ വംശജനാണ് .
പ്രശസ്ത ഫുടബോൾ താരം മുഹമ്മദ് റാഫിയും എം സുരേഷും  തൃക്കരിപ്പൂരുകാരാണ്.
ഒരു എഞ്ജിനിയറിംഗ് കോളേജ് (കോളേജ് ഓഫ് എഞ്ജിനിയറിംഗ്,തൃക്കരിപ്പൂർ),ഫാർമസി കോളേജ് ( Rajiv Gandhi Institute of Pharmacy, തൃക്കരിപ്പൂർ പോളി ടെക്നിക് , തൃക്കരിപ്പൂർ എം.ഇ.
സി എന്ന പേരിൽ പ്രസിദ്ധമായ മുനവ്വിറുൽ ഇസ്‌ലാം മദ്റസ,.
എച്.എസ്.സി വിദ്യാലയങ്ങൾ, മറ്റു വിദ്യാലയങ്ങൾ തുടങ്ങിയവ തൃക്കരിപ്പൂരിൽ ഉണ്ട്.
ജാമിഅ സഅദിയ്യ അൽ ഇസ്ലാമിയ്യ, മുജമ്മഉൽ ഇസ്‌ലാമി, എന്ന പേരിൽ രണ്ട്അനാഥാലയവും സയ്യിദ് മുഹമ്മദ് മൗല, ജാമിഅഃ സഅദിയ്യ എന്ന പേരിൽ ഖുർആൻ കോളേജുമുണ്ട്.
ഗുരു ചന്തുപ്പണിക്കർ സ്മാരക ഗവൺമെൻറ് ഹയർസെക്കണ്ടറി സ്ക്കൂൾ ഇളംമ്പച്ചി,Pmsa pookoyathangal smarakka vocational higher secondary school കൈക്കോട്ടുകടവ് പൊതുജനാരോഗ്യ കേന്ദ്രങ്ങൾ താലൂക്ക് ഗവ.
ആശുപത്രി , തങ്കയം പ്രൈമറി ഹെൽത്ത്‌ സെന്റർ , ഉടുംബന്തല സർക്കാർ ഹോമിയോ ഇളംമ്പച്ചി.
പ്രൈമറി ഹെൽത്ത് സെൻറർ,ഇളംമ്പച്ചി.
എം.സി ഹോസ്പിറ്റൽ , തൃക്കരിപ്പൂർ ലൈഫ് കെയർ ഹോസ്പ്പിറ്റൽ , തൃക്കരിപ്പൂർ സർക്കാർ ആയ്യുർവ്വേദ ആശുപത്രി,കൊയോങ്കര കുടുംബക്ഷേമകേന്ദ്രം,കൊയോങ്കര ചിത്രശാല തൃക്കരിപ്പൂർ റെയിൽവേ സ്റ്റേഷൻ തൃക്കരിപ്പൂർ മിനി സ്റ്റേഡിയം തൃക്കരിപ്പൂർ റെയിൽവേ ഗേറ്റ് Trikaripur എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇതും കാണുക തൃക്കരിപ്പൂർ ഗ്രാമപഞ്ചായത്ത്
കൊല്ലം ജില്ലയിലെ പത്തനാപുരം താലൂക്കിലുള്ള ആര്യങ്കാവ് ശ്രീധർമ്മശാസ്താക്ഷേത്രത്തിൽ വർഷാവർഷം നടക്കുന്ന അപൂർവ്വചടങ്ങാണ് തൃക്കല്യാണം .
ക്ഷേത്രത്തിലെ മൂർത്തിയായ ശാസ്താവിന്റെ വിവാഹമാണിത്.
വധു തമിഴ് പാരമ്പര്യത്തിൽ പെട്ട മധുരക്ക് അടുത്തുള്ള സൗരാഷ്ട്ര അഗ്രഹാരത്തിലെ മാമ്പഴത്തറ ഭഗവതിയാണ്.
ആര്യങ്കാവിൽ നിന്ന് പാണ്ഡ്യനാട്ടിലേക്ക് ആയുധാഭ്യാസപഠനത്തിനായി പോയ ആര്യൻ എന്ന യുവാവിൽ ഗുരുപുത്രിയായ ബ്രാഹ്മണസ്ത്രീ അനുരക്തയായി.
നിത്യബ്രഹ്മചര്യവ്രതം അനുഷ്ഠിക്കാൻ തീരുമാനമെന്ന് ആര്യൻ പറഞ്ഞ് ആവശ്യം നിരാകരിച്ചെങ്കിലും ആയുധപഠനത്തിനു ശേഷം തിരികെ വന്ന ആര്യനൊപ്പം അവളും വീടുവിട്ടിറങ്ങി.
ആര്യങ്കാവിലെത്തിയ അവൾ ശാസ്താവിന്റെ പ്രതിഷ്ഠയിൽ വലയം ചെയ്തു.
എന്നാൽ അവിവാഹിതനായ ശാസ്താവിനൊപ്പം സ്ത്രീ വസിക്കുന്നതിനാൽ നാട്ടിൽ പല  അസ്വസ്ഥതകളും കണ്ടു വരികയും നാട്ടിലെ പ്രമുഖനായ ഒരു ബ്രാഹ്മണ മാന്ത്രികൻ ദേവിയെ ആവാഹിച്ച് ഒരു മാമ്പഴത്തറയിൽ കുടിയിരുത്തി.
വിവാഹദിവസം താലികെട്ടിനു തൊട്ടുമുൻപായി ദേവി രജസ്വലയായി ക്ഷേത്രത്തിനു പുറത്താകുകയും വിവാഹം മുടങ്ങുകയും ചെയ്തു, എല്ലാ വർഷവും ഈ ചടങ്ങ് തുടർന്ന് പോരുന്നു.
പ്രധാന ചടങ്ങുകൾ തുടങ്ങി താലികെട്ടാവാറാകുമ്പോൾ ദേവി ഋതുമതിയാകും.
അതിന്റെ പ്രതീകമായി വധുവിന്റെ ആളുകളുടെ കൂട്ടത്തിലെ കാരണവർ ചുവന്ന പട്ടുയർത്തി വിവാഹം മാറ്റിവച്ചതായി പ്രഖ്യാപിക്കും.
അവലംബം തിരുവരയൻ വാഴും ആര്യങ്കാവ് ക്ഷേത്രം - മലയാള മനോരമ, 2012 നവംബർ 15 വ്യാഴം.
ഡി. ജയകൃഷ്ണൻ (പേജ് 4)
തൃക്കരിപ്പൂർ നിയമസഭാമണ്ഡലം
കാസർഗോഡ് ജില്ലയിലെ ഹോസ്‌ദുർഗ് താലൂക്കിലെ നീലേശ്വരം നഗരസഭ , ചെറുവത്തൂർ , തൃക്കരിപ്പൂർ , ഈസ്റ്റ് എളേരി , വെസ്റ്റ് എളേരി , കയ്യൂർ-ചീമേനി , പീലിക്കോട് , പടന്ന , വലിയപറമ്പ് എന്നീ ‍പഞ്ചായത്തുകൾ ഉൾപ്പെട്ടതാണ്‌ തൃക്കരിപ്പൂർ നിയമസഭാമണ്ഡലം .
കാസർഗോഡ് ലോക്‌സഭാ നിയോജകമണ്ഡലത്തിന്റെ ഭാഗമാണ് തൃക്കരിപ്പൂർ നിയമസഭാമണ്ഡലം.
തൃക്കരിപ്പൂർ , ഈസ്റ്റ് എളേരി , വെസ്റ്റ് എളേരി , കയ്യൂർ-ചീമേനി , പീലിക്കോട് , പടന്ന , വലിയപറമ്പ എന്നീ ‍പഞ്ചായത്തുകളും കണ്ണൂർ ജില്ലയിലെ തളിപ്പറമ്പ് താലൂക്കിലെ കരിവെള്ളൂർ-പെരളം , പെരിങ്ങോം-വയക്കര , കാങ്കോൽ-ആലപ്പടമ്പ് , എന്നീ ‍പഞ്ചായത്തുകൾ ഉൾപ്പെട്ടതായിരുന്നു  തൃക്കരിപ്പൂർ നിയമസഭാമണ്ഡലം .
തൃക്കരിപ്പൂർ നിയമസഭാമണ്ഡലം പ്രതിനിധികൾ 2016 - എം. രാജഗോപാലൻ 2011 - കെ. കുഞ്ഞിരാമൻ CPI (M) 2006 - 2011 കെ. കുഞ്ഞിരാമൻ CPI (M) 2001 - 2006 കെ. പി. സതീഷ് ചന്ദ്രൻ.
1996 - 2001 കെ. പി. സതീഷ് ചന്ദ്രൻ.
1991 - 1996 ഇ.
കെ. നായനാർ .
1987 - 1991 ഇ.
1982 - 1987 ഒ. ഭരതൻ.
1980 - 1982 പി. കരുണാകരൻ 1977 - 1979 പി. കരുണാകരൻ
തിരഞ്ഞെടുപ്പുഫലങ്ങൾ തിരഞ്ഞെടുപ്പുഫലങ്ങൾ തിരഞ്ഞെടുപ്പുഫലങ്ങൾ വർഷം ആകെ വോട്ട് പോൾ ചെയ്തത് വിജയിച്ച സ്ഥാനാർത്ഥി പാർട്ടിയും മുന്നണിയും വോട്ട് മുഖ്യ എതിരാളി പാർട്ടിയും മുന്നണിയും വോട്ട് രണ്ടാമത്തെ മുഖ്യ എതിരാളി പാർട്ടിയും മുന്നണിയും വോട്ട് 2021 202249 160408 എം. രാജഗോപാലൻ CPI (M) 86151 എം.പി ജോസഫ് കെ.സി (ജേക്കബ്) 60014 ടി.വി ഷിബിൻ , BJP 10961 2016 190119 155671 എം. രാജഗോപാലൻ CPI (M) 79286 കെ.പി. കുഞ്ഞിക്കണ്ണൻ INC(I) 62327 എം. ഭാസ്കരൻ BJP 10767 2011 169019 135988 കെ. കുഞ്ഞിരാമൻ CPI (M) 67871 കെ.വി. ഗംഗാധരൻ INC(I) 59106 ടി. രാധാകൃഷ്ണൻ BJP 5450 2006 185121 144994 കെ. കുഞ്ഞിരാമൻ CPI (M) 81050 എ.വി. വാമനകുമാർ INC(I) 57222 ടി. കുഞ്ഞിരാമൻ BJP 4164 2001 182751 144928 കെ. പി. സതീഷ് ചന്ദ്രൻ CPI (M) 79874 കരിമ്പിൽ കൃഷ്ണൻ INC(I) 62865 പി വി ചന്ദ്രൻ സ്വ 2089 1996 173839 133625 കെ. പി. സതീഷ് ചന്ദ്രൻ CPI (M) 71234 സോണി സെബാസ്റ്റ്യൻ INC(I) 55486 കെ.കുഞ്ഞിരാമൻ BJP 4097 1991 165013 133528 ഇ.
കെ. നായനാർ CPI (M) 69437 സി.കെ. ശ്രീധരൻ INC(I) 55105 വി കെ കേളുനായർ BJP 3229 1987 130995 112272 ഇ.
കെ. നായനാർ CPI (M) 56037 കെ. കുഞ്ഞികൃഷ്ണൻ INC(I) 49620 കെ വി ലക്ഷ്മണൻ BJP 3328 1982 106654 84739 ഒ. ഭരതൻ CPI (M) 48197 കെ.ടി. മത്തായി കേരള കോൺഗ്രസ് (ജോസഫ്) 35995 1980 108968 80942 പി. കരുണാകരൻ CPI (M) 47643 കെ.പി. കുഞ്ഞിക്കണ്ണൻ INC(I) 32026 വി.വി രാഘവൻ സ്വ 946 1977 89711 73123 പി. കരുണാകരൻ CPI (M) 38632 പി.ടി. ജോസ് കേരള കോൺഗ്രസ് 32512 ടി.ജെ കുര്യാക്കോസ് സ്വ 485 ഇതും കാണുക കേരളത്തിലെ നിയമസഭാമണ്ഡലങ്ങൾ അവലംബം ↑ Changing Face of Electoral India Delimitation 2008 - Volume 1 Page 719 ↑ ↑ ↑ http://www.niyamasabha.org/codes/mem_1_10.htm ↑ http://www.niyamasabha.org/codes/mem_1_8.htm ↑ http://www.niyamasabha.org/codes/mem_1_6.htm ↑ http://www.niyamasabha.org/codes/mem_1_5.htm ↑ http://www.keralaassembly.org ↑ http://keralaassembly.org/election/2021/assembly_poll.php?year=2021 no=5 ↑ https://eci.gov.in/files/file/3767-kerala-general-legislative-election-2016/ ↑ http://www.niyamasabha.org/codes/members.htm ↑ http://www.keralaassembly.org/election/assembly_poll.php?year=2011 no=5 ↑ ↑ http://www.ceo.kerala.gov.in/pdf/KLA/KL_2001_ST_REP.pdf ↑ http://www.niyamasabha.org/codes/mem_1_11.htm ↑ https://eci.gov.in/files/file/3759-kerala-1996/ ↑ https://eci.gov.in/files/file/3758-kerala-1991/ ↑ https://eci.gov.in/files/file/3756-kerala-1987/ ↑ http://www.niyamasabha.org/codes/mem_1_9.htm ↑ https://eci.gov.in/files/file/3755-kerala-1982/ ↑ http://www.niyamasabha.org/codes/mem_1_7.htm ↑ http://www.ceo.kerala.gov.in/pdf/KLA/KL_1980_ST_REP.pdf ↑ http://www.ceo.kerala.gov.in/pdf/KLA/KL_1977_ST_REP.pdf
തൃക്കണ്ണാട് തൃക്കണ്ണാട് ശിവക്ഷേത്രത്തിന് മുൻപിലെ കടൽത്തീരം.
ദൂരെ പാണ്ഡ്യൻ കല്ല് കാണാം
കേരളത്തിലെ കാസർഗോഡ് ജില്ലയിലെ ഒരു കടലോര ഗ്രാമമാണ് തൃക്കണ്ണാട് .
ബേക്കൽ കോട്ടയ്ക്ക് അടുത്താണ് തൃക്കണ്ണാട്.
പശ്ചിമമുഖമായി നിലകൊള്ളുന്ന  പ്രശസ്തമായ തൃക്കണ്ണാട് ത്രയംബകേശ്വരക്ഷേത്രം ഇവിടെ കടലോരത്തായി ഉണ്ട്.
ദക്ഷിണകാശി എന്നും ഈ സ്ഥലം അറിയപ്പെടുന്നു.
ക്ഷേത്രശ്രീകോവിലിൽ നിന്നും നേരെ പടിഞ്ഞാ‍റു ദിശയിൽ കരയിൽ നിന്നും 2കിലോമീറ്റർ അകലെ കടലിൽ ഉയർന്നു നിൽക്കുന്ന വലിയൊരു പാറ കാണാം .
തൃക്കണ്ണാട് ക്ഷേത്രം ആക്രമിച്ച ഒരു പാണ്ഡ്യ രാജാവിനെ ശിവൻ കപ്പലടക്കം ഒരു പാറയാക്കി മാറ്റിയതാണ് ഈ പാറ എന്നാണ് വിശ്വാസം.
അതിനാൽ ഇത് പാണ്ഡ്യൻ കല്ല് എന്നറിയപ്പെടുന്നു.
സാഹസിക നീന്തൽക്കാർക്ക് പ്രിയങ്കരമാണ് ഈ സ്ഥലം.
തൃക്കണ്ണാട് ഒരു കിലോമീറ്റർ വടക്കായി ഉള്ള പാലക്കുന്ന് ഭഗവതീക്ഷേത്രം ഭരണി ഉത്സവത്തിനു പ്രശസ്തമാണ്.
ആയിരക്കണക്കിന് ഭക്തജനങ്ങൾ ഈ ഉത്സവത്തിനു തടിച്ചുകൂടുന്നു.
തൃക്കരിപ്പൂർ ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thrikkarippur_Gramapanchayath തൃക്കരിപ്പൂർ ഗ്രാമപഞ്ചായത്ത് തൃക്കരിപ്പൂർ ഗ്രാമപഞ്ചായത്ത് 12°10′07″N 75°10′38″E ﻿ / ﻿ 12.1685298°N 75.1771152°E ﻿ / 12.1685298; 75.1771152 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല കാസർഗോഡ് വില്ലേജ് {{{വില്ലേജ്}}} താലൂക്ക്‌ ബ്ലോക്ക് നിയമസഭാ മണ്ഡലം തൃക്കരിപ്പൂർ ലോകസഭാ മണ്ഡലം കാസർഗോഡ് ഭരണസ്ഥാപനങ്ങൾ പ്രസിഡന്റ് ബഷീർ എ ജി സി വൈസ് പ്രസിഡന്റ് സെക്രട്ടറി വിസ്തീർണ്ണം 23.31 ചതുരശ്ര കിലോമീറ്റർ വാർഡുകൾ എണ്ണം ജനസംഖ്യ 38,687 ജനസാന്ദ്രത 1660/ ച.
കാസർഗോഡ് ജില്ലയിലെ ഹോസ്ദുർഗ് താലൂക്കിൽ നീലേശ്വരം ബ്ളോക്കിൽ ഉൾപ്പെടുന്ന ഒരു ഗ്രാമപഞ്ചായത്താണ് തൃക്കരിപ്പൂർ ഗ്രാമപഞ്ചായത്ത് .
23.31 ചതുരശ്ര കിലോമീറ്റർ വിസ്തീർണ്ണമുള്ള പഞ്ചായത്തിന്റെ അതിരുകൾ വടക്ക് പിലിക്കോട് , പടന്ന പഞ്ചായത്തുകളും, കണ്ണൂർ ജില്ലയിലെ കരിവെള്ളൂർ-പെരളം പഞ്ചായത്തും, തെക്ക് കണ്ണൂർ ജില്ലയിലെ പയ്യന്നൂർ മുനിസിപ്പാലിറ്റിയും , കിഴക്ക് കണ്ണൂർ ജില്ലയിലെ പയ്യന്നൂർ മുനിസിപ്പാലിറ്റിയും കരിവെള്ളൂർ പെരളം പഞ്ചായത്തും, പടിഞ്ഞാറ് വലിയപറമ്പ , പടന്ന പഞ്ചായത്തുകളുമാണ്.
തൃക്കരിപ്പൂർ നോർത്ത്, തൃക്കരിപ്പൂർ സൗത്ത് എന്നീ വില്ലേജുകൾ ഉൾപ്പെടുന്ന ഈ ഗ്രാമപഞ്ചായത്തിൽ ആകെ 21 വാർഡുകൾ ആണുള്ളത്.
നിലവിൽ പഞ്ചായത്ത് ഭരിക്കുന്നത് യു.ഡി.എഫാണ്.
മുസ്്‌ലിം ലീഗിലെ എ.ജി.സി ബഷീർ ആണ് പഞ്ചായത്ത് പ്രസിഡന്റ്.
കോൺഗ്രസിലെ പത്മജ പി.വിയാണ് വൈസ് പ്രസിഡന്റ്.
ബീരിച്ചേരി വാർഡിൽ നിന്നാണ് എ.ജി.സി ബഷീർ തിരഞ്ഞെടുക്കപ്പെട്ടത്.
തൃക്കരിപ്പൂർ ഗ്രാമ പഞ്ചായത്ത് മെംബർമാർ
വാർഡ്‌ വാർഡിന്റെ പേര് ജനപ്രതിനിധി പാർട്ടി സംവരണം 1 ആയിറ്റി ഷംസുദ്ദീൻ ആയിറ്റി ഇന്ത്യൻ യൂണിയൻ മുസ്ലിം ലീഗ് ജനറൽ 2 പേക്കടം പത്മജ പി വി ഇന്ത്യൻ നാഷണൽ കോൺഗ്രസ് വനിത 3 ത്യക്കരിപ്പൂർ ടൌൺ അബ്ദുള്ള കുഞ്ഞി ടി പി ഇന്ത്യൻ യൂണിയൻ മുസ്ലിം ലീഗ് ജനറൽ 4 ഈയ്യക്കാട് ശ്യാമള ടി സി.പി.ഐ (എം) വനിത 5 വൈക്കത്ത് സുമതി എം സി.പി.ഐ (എം) വനിത 6 കൊയോങ്കര അജിത ടി ജനതാദൾ (സെക്കുലർ) വനിത 7 എടാട്ടുമ്മൽ അജിത പി വി ജനതാദൾ (സെക്കുലർ) വനിത 8 തങ്കയം മാലതി ഇന്ത്യൻ നാഷണൽ കോൺഗ്രസ് വനിത 9 കക്കുന്നം ലേഖ പി വി സി.പി.ഐ (എം) വനിത 10 തലിച്ചാലം തങ്കമണി പി സി.പി.ഐ (എം) വനിത 11 ഉളിയം പ്രഭാകരൻ ടി വി സി.പി.ഐ (എം) ജനറൽ 12 ഒളവറ കമറുദ്ദീൻ പി പി ഇന്ത്യൻ യൂണിയൻ മുസ്ലിം ലീഗ് ജനറൽ 13 ഉടുമ്പുന്തല ബാവ വി കെ ഇന്ത്യൻ യൂണിയൻ മുസ്ലിം ലീഗ് ജനറൽ 14 തെക്കേവളപ്പ് കണ്ണൻ കെ സ്വതന്ത്രൻ എസ്‌ സി 15 കൈക്കോട് കടവ് നദീദ അബ്ദുൾ മജീദ് ഇന്ത്യൻ യൂണിയൻ മുസ്ലിം ലീഗ് വനിത 16 പൂവളപ്പ് അബ്ദുല്ല എൻ ഇന്ത്യൻ യൂണിയൻ മുസ്ലിം ലീഗ് ജനറൽ 17 വ‍ൾവക്കാട് ഹാഷിം എ കെ ഇന്ത്യൻ യൂണിയൻ മുസ്ലിം ലീഗ് ജനറൽ 18 വയലോടി ഇബ്രാഹിം എം ഇന്ത്യൻ യൂണിയൻ മുസ്ലിം ലീഗ് ജനറൽ 19 ബീരിച്ചേരി ബഷീർ എ ജി സി ഇന്ത്യൻ യൂണിയൻ മുസ്ലിം ലീഗ് ജനറൽ 20 മെട്ടമ്മൽ ജാസ്മിൻ സി ജി ഇന്ത്യൻ യൂണിയൻ മുസ്ലിം ലീഗ് വനിത 21 വെളളാപ്പ് സുഹറ കെ പി ഇന്ത്യൻ യൂണിയൻ മുസ്ലിം ലീഗ് വനിത
ഇതും കാണുക തൃക്കരിപ്പൂർ കേരളത്തിലെ ഗ്രാമപഞ്ചായത്തുകളുടെ പട്ടിക പുറമെ നിന്നുള്ള കണ്ണികൾ തൃക്കരിപ്പൂർ ഗ്രാമപഞ്ചായത്ത് Archived 2016-03-04 at the Wayback Machine .
അവലംബം ↑ http://www.ceokerala.com/hpc_map/KASARAGOD.jpg ↑ ↑ ജനപ്രതിനിധികൾ ↑ ജനപ്രതിനിധികൾ
ദി ബാൽക്കണി (മാനെ) ഇംഗ്ലീഷ് വിലാസം https://ml.wikipedia.org/wiki/The_Balcony_(Manet)
1868-69 നും ഇടയിൽ ഫ്രഞ്ച് ചിത്രകാരനായ എദ്വാർ മാനെ വരച്ച ഓയിൽ പെയിന്റിംഗാണ് ദി ബാൽക്കണി (ഫ്രഞ്ച്: ലെ ബാൽക്കൺ) ഒരു ബാൽക്കണിയിൽ നാല് രൂപങ്ങൾ അതിൽ ചിത്രീകരിക്കുന്നു, അവരിൽ ഒരാൾ 1874-ൽ മാനെയുടെ സഹോദരൻ യൂജിനെ വിവാഹം കഴിച്ച ചിത്രകാരി ബെർത്ത് മോറിസോട്ട് ഇരിക്കുന്നു.
മധ്യത്തിൽ ചിത്രകാരൻ ജീൻ ബാപ്റ്റിസ്റ്റ് അന്റോയിൻ ഗില്ലെമെറ്റ് ആണ്.
വലതുവശത്ത് വയലിനിസ്റ്റ് ഫാനി ക്ലോസ്.
ഇന്റീരിയറിന്റെ പശ്ചാത്തലത്തിൽ ഭാഗികമായി അവ്യക്തമായ നാലാമത്തെ ചിത്രം, മാനെറ്റിന്റെ മകൻ ലിയോൺ ലീൻഹോഫ് ആയിരിക്കാം.
1869 ലെ പാരീസ് സലൂണിൽ ഈ ചിത്രം പ്രദർശിപ്പിച്ചിരുന്നു.
തുടർന്ന് 1883-ൽ മാനെ മരിക്കുന്നതുവരെ സൂക്ഷിച്ചു.
1884-ൽ ചിത്രകാരനായ ഗുസ്താവ് കെയ്‌ൽബോട്ടെക്ക് ഈ ചിത്രം വിറ്റു.
അദ്ദേഹം 1894-ൽ ഇത് ഫ്രഞ്ച് സംസ്ഥാനത്തിന് വേണ്ടി ഉപേക്ഷിച്ചു.
നിലവിൽ ഈ ചിത്രം പാരീസിലെ മ്യൂസി ഡി ഓർസയിലാണ് കാണപ്പെടുന്നത്.
പ്രചോദനവും വിവരണവും
ഫ്രാൻസിസ്കോ ഗോയയുടെ മജാസ് ഓൺ ദി ബാൽക്കണി എന്ന ചിത്രത്തിൽ നിന്ന് പ്രചോദനം ഉൾക്കൊണ്ട ഈ പെയിന്റിംഗ് ഒരേ സമയത്തും അതേ ഉദ്ദേശ്യത്തോടെയുമാണ് ലൻചൻ ഇൻ ദി സ്റ്റുഡിയോ സൃഷ്ടിച്ചത്.
മാനെയുടെ എല്ലാ സുഹൃത്തുക്കളായ മൂന്ന് കഥാപാത്രങ്ങളും പരസ്പരം ബന്ധമില്ലാത്തതായി തോന്നുന്നു: ഇടതുവശത്ത് ബെർത്ത് മോറിസോട്ട് ഭാവനാപരമായ നായികയായി കാണപ്പെടുന്നു.
യുവ വയലിനിസ്റ്റ് ഫാനി ക്ലോസും ചിത്രകാരൻ ആന്റോയിൻ ഗില്ലെമെറ്റും നിസ്സംഗത പ്രകടിപ്പിക്കുന്നതായി തോന്നുന്നു.
പശ്ചാത്തലത്തിലുള്ള ആൺകുട്ടി മിക്കവാറും മാനെയുടെ മകൻ ലിയോൺ ആയിരിക്കും.